सी पी रामस्वामी अय्यर
सचिवोत्तम सर चेत्तुप्पट्टु पट्टाभिराम रामस्वामि अय्यर (12 नवम्बर 1879 – 26 सितम्बर 1966), भारत के एक अधिवक्ता, प्रशासक, और राजनेता थे। वे 'सर सी पी' के नाम से अधिक ख्यात थे। वे १९२० से १९२३ तक मद्रास प्रेसीडेन्सी के ऐडवोकेट-जनरल रहे, १९२३ से १९२८ तक मद्रास के गवर्नर की कार्यकारी परिषद के विधि सदस्य रहे, १९३१ से १९३६ तक भारत के वाइसराय की कार्यकारी परिषद के विधि सदस्य रहे, और १९३६ से १९४७ तक त्रावणकोर के दीवान रहे। रामस्वामी अय्यर का जन्म १८७९ में मद्रास नगर में हुआ था। उन्होने वेजली हायर सेकेण्डरी स्कूल तथा प्रेसिडेन्सी कॉलेज, मद्रास से शिक्षा पायी और मद्रास लॉ कॉलेज से अभिभाषक (lawyer) की योग्यता प्राप्त की।